SVKBB

GALÉRIA TALENTOV/VÝSTAVA od 5. 6. 2024
2024-06-05 - 2024-08-16 | II. poschodie
https://svkbb.eu/wp-content/uploads/2024/06/vystava-GT24-scaled.jpg

LETO V KNIŽNICI A MÚZEU
2024-06-01 - 2024-08-31
POZVÁNKA
Štátna vedecká knižnica v Banskej Bystrici vás srdečne pozýva na letné aktivity: LETO V KNIŽNICI A MÚZEU. Aktivity sú súčasťou projektu: Letná knižničná záhrada pre všetkých.
Projekt realizujeme vďaka finančnej podpore Nadácie SPP.

Vyberte si z bohatej ponuky a príďte si oddýchnuť do historického Župného domu.
Okrem klasických knižnično-informačných služieb, ponuky dennej tlače, služieb odborných jazykových študovní ponúkame aj tvorivé aktivity, pri ktorých si oddýchnete, naučíte sa niečo nové a zmysluplne využite voľný čas.
Vyberať môžete z týchto aktivít:
Amigurumi – háčkovanie pre začiatočníkov
Letný kurz (ne)zábudlivcov
Letný IT tábor pre školákov
Naprogramuj si ozobota
Výstava Veda v hračkách
Literárne hádanky
Menej známe písma
Hravo s nemčinou
Hľadanie španielskeho pokladu
Bystré hlavičky a ich mamičky.
K dispozícii je vám stála výstava v Hudobnom átriu: Hudobný svet vzdialených kultúr, či stále expozície Literárneho a hudobného múzea.
Informácie potrebné k prihláseniu nájdete na informačnom letáku.

PROGRAM LHM JÚN 2024
2024-06-01 - 2024-06-30
https://svkbb.eu/wp-content/uploads/2024/05/mes24jun.jpg

PROGRAM ŠVK BB JÚN 2024
2024-06-01 - 2024-06-30

HLASOVANIE V CELOSLOVENSKEJ SÚŤAŽI
2024-06-01 - 2024-06-15
PODPORTE NAŠE VZÁCNE KNIŽNÉ ZBIERKY A HLASUJTE V CELOSLOVENSKEJ SÚŤAŽI

Milí čitatelia a návštevníci knižnice,
hlasujte za unikátne vzácne knižné zbierky Štátnej vedeckej knižnice v Banskej Bystrici – Literárneho a hudobného múzea, ktoré boli vybrané do súťaže Nadácie VUB: POKLADY SLOVENSKA 2024.

1/ BIBLIA Z ROKU 1555
Preložená Martinom Lutherom do nemčiny. Je viazaná v psej koži a zdobí ju 165 ručne kolorovaných drevorezov.

2/ NOTITIA MATEJA BELA (druhý diel)
Štvorzväzkové dielo „Historické a zemepisné vedomosti o súvekom Uhorsku“, ktoré napísal polyhistor, encyklopedista a filozof Matej Bel v 18. storočí.

Hlasovať môžete od 1. do 15. júna 2024 tu: https://www.nadaciavub.sk/poklady/

V prípade úspechu, finančné prostriedky získané od Nadácie VUB použijeme na výrobu faksimile – reprodukcie oboch vzácnych diel, ktoré budú ďalej slúžiť na výstavné a bádateľské účely pre verejnosť.

Ďakujeme za všetky Vaše hlasy.

HISPÁNSKE DIVADLO
2024-05-30 18:00 - 20:00 (Europe/Bratislava)
Centrum hispánskej kultúry Vladimíra Olerínyho v spolupráci s Katedrou romanistiky Filozofickej fakulty Univerzity Mateja Bela v Banskej Bystrici srdečne pozýva všetkých nadšencov literatúry na divadelné predstavenie hry „Antígona“. Známu grécku tragédiu v jej voľnej verzii od Josého Watanabeho (Peru) vám vo svojom hereckom podaní a réžii predvedie Carlos Dimeo, divadelník telom i dušou a bývalý vysokoškolský pedagóg z UMB.
Upozorňujeme, že predstavenie prebehne celé v španielskom jazyku. Všetci ste srdečne vítaní!

KURZ POČÍTAČOVEJ GRAMOTNOSTI
2024-05-29 08:30 - 2024-06-06 11:30
POZVÁNKA – KURZ POČÍTAČOVEJ GRAMOTNOSTI
Milí čitatelia, návštevníci a záujemcovia o počítačové zručnosti,
v mesiaci jún 2024 Vás pozývame na XIII. ročník kurzu počítačovej gramotnosti.
Pod vedením nášho kolegu Mgr. Tomáša Alberta sa môžete naučiť nové zručnosti a získať veľa užitočných informácií z oblasti počítačovej gramotnosti.
Prvé stretnutie začína už 6. júna 2024 o 8. 30 hod. v Univerzálnej študovni Štátnej vedeckej knižnice (Lazovná 9 ), Banská Bystrica.
Všetky informácie, ktoré potrebujete v prihláseniu sú uvedené na informačnom letáku.
Tešíme sa na Vás.

Z Novohradu do Bystrice/VÝSTAVKA od 24. 05. 2024
2024-05-24 - 2024-09-20 | II. poschodie
Pozvánka na výstavku
Z Novohradu do Bystrice
Literárne a hudobné múzeum v Banskej Bystrici si pripravilo výstavku zo svojho zbierkového fondu pri príležitosti 100. výročia narodenia slovenského literárneho vedca – historika a kritika Zdenka Kasáča.
Narodil sa 15. augusta 1924 v Poltári. V rokoch 1945 – 49 absolvoval štúdium slovenského jazyka a literatúry, filozofie a francúzskeho jazyka v Bratislave. V roku 1950 sa ako profesor na gymnáziu v Lučenci vrátil do rodného Novohradu a po absolvovaní základnej vojenskej služby sa jeho životná cesta spojila s Banskou Bystricou. Keď v roku 1958 vznikla Vyššia pedagogická škola v Banskej Bystrici (neskôr Pedagogická fakulta), na viac ako tridsať rokov sa stal Zdenko Kasáč ako vysokoškolský učiteľ dejín slovenskej literatúry jej neodmysliteľnou súčasťou. Výnimku z jeho pôsobenia na Pedagogickej fakulte tvorilo obdobie 1980 – 82, keď zastával pozíciu lektora slovenského jazyka a literatúry v Inštitúte slovanských štúdií na univerzite vo francúzskom Štrasburgu.
Hlavnou oblasťou jeho vedeckého záujmu bola súčasná slovenská literatúra, s dôrazom na obdobie druhej svetovej vojny. Bol autorom významných literárnovedných prác, spoluautorsky sa podieľal na vzniku viacerých kľúčových diel mapujúcich slovenské literárne tradície v 20. storočí, učebníc, vysokoškolských skrípt a metodických príručiek.
Zdenko Kasáč bol jednou z významných osobností, ktoré sa pričinili o vznik Literárneho a hudobného múzea v Banskej Bystrici a počas celého svojho života ho priateľsky navštevoval a aktívne s ním spolupracoval. Ako lektor, posudzovateľ alebo odborný garant bol tiež nápomocný pri výskumnej a publikačnej činnosti pracovníkov múzea.

Výstavku si návštevníci môžu pozrieť od 24. mája do 20. septembra 2024 vo vitrínach na druhom poschodí Štátnej vedeckej knižnice v Banskej Bystrici.

Kurátor výstavky: Mgr. Peter Filín
https://svkbb.eu/wp-content/uploads/2024/05/KASAC2-scaled.jpg

Spoznávame juhozápad Španielska-Extremadura
2024-05-23 17:00 - 19:00
Srdečne vás všetkých pozývame na ďalšie podujatie v rámci aktivít „Klubu cestovateľov“ našej knižnice – na prezentáciu s názvom „Spoznávame juhozápad Španielska – Extremadura“.
Neváhajte a príďte si vypočuť zaujímavosti o tomto krásnom regióne Španielska z úst domáceho obyvateľa. O Extremadure nám príde porozprávať Eduardo M. Bravo, španielsky lektor pôsobiaci na Univerzite Konštantína Filozofa v Nitre. Spoznajte krásu a jedinečnosť ďalšej časti Španielska, a nazbierajte tak skvelé tipy kam na výlet či dovolenku.
TLMOČENIE do slovenčiny bude zabezpečené.
Podujatie pre Vás organizuje Centrum hispánskej kultúry Vladimíra Olerínyho.

Giuseppe Verdi AIDA
2024-05-21 16:00 - 18:00
Giuseppe Verdi AIDA
Beseda s režisérom Dominikom Benešom a dramaturgičkou Alžbetou Lukáčovou k premiére opery talianskeho skladateľa Giuseppe Verdiho AIDA v Štátnej opere v Banskej Bystrici. Na besede zaznejú aj hudobné ukážky v podaní sólistov.
VSTUP VOĽNÝ!

TLib 2024 POKLADY SLOVENSKEJ KULTÚRY
2024-05-21 - 2024-05-22 | Spoločenská sála
Pozývame Vás
na 23. ročník odborného seminára pre knihovníkov a informačných špecialistov
TLib – Trends in Libr@ries
POKLADY SLOVENSKEJ KULTÚRY A ICH PREZENTÁCIA DOMA A V ZAHRANIČÍ,
ktorý sa uskutoční v dňoch 21. a 22. mája 2023 v Štátnej vedeckej knižnici v Banskej Bystrici.
Súčasťou odborného seminára bude KNIŽNIČNÝ INKUBÁTOR – 8. ročník fóra mladých knižnično-informačných špecialistov na tému
POHĽAD NA SLOVENSKÚ KULTÚRU AKO PRÍLEŽITOSŤ PRE MLADÝCH ODBORNÍKOV.
Podrobné informácie nájde v priložených súboroch.
Na stretnutie sa tešia:
Odborné garantky:
Mgr. Mária Bôbová, PhD.
PhDr. Oľga Doktorová
Organizačný výbor:
Mgr. Juraj Kiss
Mgr. Michal Majer
PaedDr. Ivan Očenáš, PhD.
Bc. Mária Onderufová
Mgr. Eva Paľková

TLib 2024 výzva
TLib 2024 challenge
TLib 2024 program
TLib 2024 registrácia účastníkov/registration of participants – > – PRIHLASOVANIE JE UŽ UKONČENÉ/REGISTRATION IS ALREADY CLOSED
TLib 2024 prihlášky prednášajúcich/registration of lecturers – > PRIHLASOVANIE JE UŽ UKONČENÉ/REGISTRATION IS ALREADY CLOSED
TLib 2024 informácie pre autorov

Koncert skupiny The Electric Tribute
2024-05-18 19:00 - 20:00 | Spoločenská sála
https://svkbb.eu/wp-content/uploads/2024/05/noc-new-electric-kopie-scaled.jpg

Osobnosti čítajú Tajovského
2024-05-18 17:30 - 18:30 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
https://svkbb.eu/wp-content/uploads/2024/05/noc-new-osobnosti-kopie-scaled.jpg

Krst publikácie Jana Pogorielová a Anton Duša v zbierkovom fonde Literárneho a hudobného múzea
2024-05-18 16:35 - 17:00 | Spoločenská sála
https://svkbb.eu/wp-content/uploads/2024/05/noc-new-krst-kopie-scaled.jpg

Noc múzeí a galérií
2024-05-18 16:00 - 23:00 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/05/opravaA3FINAL-NMaG2024-programLHM.jpg

Teátro Neline: Princ Bajaja/Interaktívne divadelné predstavenie pre deti
2024-05-18 16:00 - 17:00 | Spoločenská sála

Hra na štvrtú ženu/stretnutie a autorkou
2024-05-16 15:00 - 17:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Pozvánka na stretnutie s jubilujúcou spisovateľkou
Natou Hosťoveckou
HRA NA ŠTVRTÚ ŽENU

Banskobystričanka Nata Hosťovecká sa etablovala v umeleckom svete slovenskej národnej literatúry ako spisovateľka a poetka, tiež ako publicistka, autorka rozhlasových hier a prekladateľka.
Pri príležitosti svojho jubilea prijala pozvanie ŠVK – Literárneho a hudobného múzea, odbočky Spolku slovenských spisovateľov a Štúdia RTVS v Banskej Bystrici
na podujatie HRA NA ŠTVRTÚ ŽENU.

mája 2024 (štvrtok) o 15.00 hod. v priestoroch expozície LHM Múzeum – domov múz, ŠVK, Lazovná 9, Banská Bystrica, môžu sa s Natou Hosťoveckou stretnúť priatelia, známi, jej čitateľskí ctitelia i poslucháči, kolegovia aj tí, ktorým jubilujúca osobnosť odchýli dvere svojej tvorby i svojho súkromia.

Dlhšie pôsobenie v Literárnom a hudobnom múzeu, v Slovenských národných novinách a v Slovenskom rozhlase prinieslo Nate Hosťoveckej množstvo poznania a skúseností, otvorilo priestor rozmanitosti jej žánrovej tvorby, ponúklo spoznávanie ľudí, uvedomenie si hodnôt, čo zúročila vo svojej básnickej a prozaickej umeleckej tvorbe.

Moderátorka podujatia: PaedDr. Slavomíra Očenášová-Štrbová, PhD.
https://svkbb.eu/wp-content/uploads/2024/05/Nata_Hostovecka_pozvanka-scaled.jpg

Španielske divadlo
2024-05-16 10:00 - 12:00 | Spoločenská sála
Srdečne pozývame všetkých nadšencov španielskej literatúry na divadelné predstavenie hry „Bajarse al moro“ od Josého Luisa Alonsa de Santosa.

Predstavenie si budete môcť pozrieť v prevedení študentov slovensko-španielskej bilingválnej sekcie Gymnázia Mikuláša Kováča v Banskej Bystrici. Všetci ste srdečne vítaní!

Upozorňujeme, že predstavenie prebehne celé v španielskom jazyku.

Podujatie pre Vás organizuje Centrum hispánskej kultúry Vladimíra Olerínyho.

Objavme spolu Čínu
2024-05-15 17:00 - 19:00
Centrum Window of Shanghai v Štátnej vedeckej knižnici v Banskej Bystrici a Konfuciov inštitút pre obchod pri Univerzite Mateja Bela v Banskej Bystrici Vás srdečne pozývajú na podujatie s názvom:

Klub cestovateľov: Objavme spolu Čínu

Pani docentka Yan Wang z Konfuciovho inštitútu pre obchod pri UMB nám ponúkne tipy na zaujímavé destinácie v Číne, ktoré sa určite oplatí navštíviť.
Prednáška bude v anglickom jazyku a zároveň bude tlmočená do slovenčiny.

Prednáška sa bude konať dňa 15. 5. 2024 (v stredu), o 17.00 h, v spoločenskej sále v Štátnej vedeckej knižnici v Banskej Bystrici. (1. poschodie)
Viac informácií nájdete aj na priloženom plagáte.

Tešíme sa na Vás.

Beseda s autorkami
2024-05-14 17:00 - 19:00
Srdečne Vás všetkých pozývame na besedu s 2 slovenskými autorkami Young Adult literatúry pre mladých.
Predstavia sa Vám Natali Fox so svojou fantasy knižnou sériou „Katja“ a Iveta Pernišová so Sci-fi sériou „Anarchorance“.
Porozprávajú Vám nielen o svojich knihách, ale aj o procese písania, tvorenia a vydávania kníh.
Tešíme sa spolu s nimi na Vašu návštevu!

Banskobystrický bigbít/VÝSTAVA od 7. 5. 2024
2024-05-07 - 2024-06-29 | Átrium
https://svkbb.eu/wp-content/uploads/2024/05/bigbit2-2-scaled.jpg

Pod taktovkou súzvuku.../VÝSTAVA od 6. 5. 2024
2024-05-06 - 2024-08-26 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Pozvánka na výstavu
Pod taktovkou súzvuku…
Venoval sa komornej a inštrumentálnej hudbe, bohatá je jeho tvorba pre deti a mládež, no najviac tvorivosti prejavil vo vokálnej, umelej i ľudovej zborovej tvorbe. Alfréd Zemanovský, skladateľ a organizátor hudobného života v oblasti zborového hnutia, rodák z rakúskeho Linzu by v roku 2024 oslávil 105. narodeniny. Posledné roky jeho života boli späté s Banskou Bystricou, kde tvoril a prejavoval aktívny záujem o hudobné dianie.
Štátna vedecká knižnica v Banskej Bystrici – Literárne a hudobné múzeum si ho pripomína výstavou o živote a diele s názvom Pod taktovkou súzvuku. Jej základnú líniu tvorí pohľad na zázemie, ktoré skladateľa formovalo, jeho život, inšpiračné zdroje a v nadväznosti na to i ukážky umeleckej tvorby s cieľom pripomenúť najmä mladšej generácii osobnosť Alfréda Zemanovského a jeho skladateľský a organizátorský zástoj vo folklórne motivovanej zborovej tvorbe na Slovensku v 2. polovici 20. storočia.

Výstavka zo zbierkového fondu Literárneho a hudobného múzea potrvá v priestoroch expozície Múzeum – domov múz na 2. poschodí Štátnej vedeckej knižnice v Banskej Bystrici od 6. mája do 26. augusta 2024.
Vernisáž výstavy s komentovanou prehliadkou sa uskutoční 6. mája 2024 o 16.00 h.

Kurátor výstavy: Mgr. Imrich Šimig
https://svkbb.eu/wp-content/uploads/2024/04/zemanovsky62mail-scaled.jpg

KINO MUSIC
2024-05-02 10:00 - 2024-05-31 17:00
Audiovizuálna výstava s ponukou výberu projekcií.
Filmové plátno miluje príbehy hudobných legiend a ich neľahké osudy. Odhaľujú skryté stránky tvorby hudobných géniov a siahajú až pod povrch. Aretha Franklin, Judy Garland, Edith Piaf, Elton John, Ray Charles, James Browna, Elvis Presley, Freddie Mercury, The Doors a Jim Morrison inšpirovali filmárov. Prostredníctvom hraných životopisných filmov približujú hudbu a dobu hudobníkov. Projekcie sú doplnené tematickými knižnými publikáciami.
VSTUP VOĽNÝ!

PROGRAM ŠVK BB MÁJ 2024
2024-05-01 - 2024-05-31

PROGRAM LHM MÁJ 2024
2024-05-01 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/04/mes24maj-scaled.jpg

SWING Pure Pleasure - Čistá radosť
2024-04-25 16:00 - 18:00
Čistá radosť (90 min., anglické znenie)
Premietanie filmu
25.4.2024 16.00 – 18.00 h
Pozoruhodný filmový dokument amerického dokumentaristu a režiséra Kena Burnsa, ktorý je známy epickým historickým rozsahom svojich filmov a minisérií. Film zachytáva vývoj jazzu v období rokov 1935–1937 na pozadí Veľkej hospodárskej krízy a diskrimináciu čiernych hudobníkov vo verejných zariadeniach, kedy sa jazz k americkej populárnej hudbe priblížil ako nikdy predtým. Swing zachránil nahrávací priemysel. Tanec bol liekom na Veľkú hospodársku krízu.

Projekcia je zároveň venovaná 125. výročiu narodenia a 50. výročiu úmrtia Dukea Ellingtona (29. 4. 1899 –24. 5. 1974).
K projekcii bude k dispozícii text prekladu.

VSTUP VOĽNÝ!

Miesto konania:
Hudobné átrium ŠVK
Lazovná 9, 975 58 Banská Bystrica
Bližšie informácie:
Tel.: +421 48 4710744
hudobneatrium@svkbb.eu

GALÉRIA TALENTOV 2024/SÚŤAŽ
2024-04-19 - 2024-04-30 | online priestor
Štátna vedecká knižnica v Banskej Bystrici – Literárne a hudobné múzeum
vyhlasuje 13. ročník celoslovenskej súťaže
pre žiakov základných škôl a osemročných gymnázií
GALÉRIA TALENTOV 2024
Bližšie informácie nájdete v prílohách. Tešíme sa na Vašu účasť!
PROPOZICIE-GT-24.pdf
GT-2024-PRIHLASKA.docx
SUHLAS-GDPR.docx
https://svkbb.eu/wp-content/uploads/2024/05/GT_vysl._1.jpg
https://svkbb.eu/wp-content/uploads/2024/05/GT_vysl_2.jpg
https://svkbb.eu/wp-content/uploads/2024/05/GT_vysl_3.jpg
https://svkbb.eu/wp-content/uploads/2024/05/Oznam-GT-o-predlzeni-vyhodnotenia.jpg

KOVÁČOVA BYSTRICA/SÚŤAŽ
2024-04-18 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
Informačné centrum mladých Banská Bystrica a spoluorganizátori vyhlasujú XX. ročník súťaže KOVÁČOVA BYSTRICA 2024.
Bližšie informácie nájdete v priloženom letáku. Tešíme sa na Vašu účasť!

https://svkbb.eu/wp-content/uploads/2024/01/KB_LETAK_2024-scaled.jpg

SEMINÁR K MUZIKOLOGICKEJ DATABÁZE RILM
2024-04-17 10:30 - 17:00 | Hudobné átrium
SEMINÁR K MUZIKOLOGICKEJ DATABÁZE RILM
17.4.2024 10:30 h
Prednáša Tibor Foltinský (Praha, ČR)
Customer Training Specialist, EBSCO

RILM poskytuje rozsiahle poznatky z oblasti hudby. Práca s databázou je veľmi komfortná pre kvalitné a komplexné muzikologické rešerše. Je vhodným zdrojom najmä pre výskumníkov, hudobníkov, knihovníkov, vedeckých pracovníkov, pedagógov a študentov hudobných odborov. Dostupná je v Hudobnom átriu Štátnej vedeckej knižnice v Banskej Bystrici.

Dozviete sa
Ako efektívne vyhľadávať kvalitné a recenzované zdroje obsiahnuté v bezkonkurenčnej muzikologickej databáze RILM Abstracts of Music Literature WITH FULL TEXT, ktorá zahŕňa státisíce plnotextových článkov o hudbe. Zahŕňa publikácie vo všetkých typoch dokumentov z celého sveta o tradičnej hudbe, populárnej hudbe, jazze, klasickej hudbe a súvisiacich témach. RILM ponúka interdisciplinárny kontext pre hudobné štúdiá. Sleduje publikácie v širokej škále disciplín, ktoré zahŕňajú antropológiu, archeológiu, architektúru, dejiny umenia, tanečné štúdiá, dramatické umenie, knihovníctvo, literatúru, pedagogiku, filozofiu, fyziku, psychológiu, sociológia a terapia. RILM pokrýva všetky typy publikácií o hudbe (tlačené aj digitálne) zo 184 krajín a vo viac ako 140 jazykoch.

Miesto konania
Hudobné átrium ŠVK
Lazovná 9, 975 58 Banská Bystrica

Prihláste sa:
hudobneatrium@svkbb.eu , tel.: +421 48 4710744

VSTUP VOĽNÝ!

DOTYKY S VEDOU
2024-04-16 16:00 - 17:00
Štátna vedecká knižnica v Banskej Bystrici pozýva na spoločensko – kultúrne podujatie v novom cykle:
„DOTYKY S VEDOU“.
Spoločensko – kultúrne podujatie sa uskutoční 16. apríla 2024 o 16.30 hod. v spoločenskej sále knižnice. Predstavíme Osobnosť vedy a techniky za rok 2023, pána Dr. Ing. TOMÁŠA BUCHU z Národného lesníckeho centra vo Zvolene. Rozprávať sa budeme o jeho práci, výskume v lesníctve i špičkových technológiách, ktoré sa v sú v tomto sektore využívané.
Podujatie sme pripravili v spolupráci s Národným lesníckym centrom – Lesníckym výskumným ústavom Zvolen a jeho Centrom excelentnosti lesnícko-drevárskeho komplexu (CE LignoSilva). Je aj programovou súčasťou Lesníckych dní 2024.
V hudobnom programe vystúpia študenti Akadémie umení v Banskej Bystrici.
